**projektas**

**reg. Nr. T-29**

**2.25. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS ATSINAUJINANČIŲ IŠTEKLIŲ ENERGIJOS NAUDOJIMO PLĖTROS VEIKSMŲ PLANO TVIRTINIMO IR ĮGYVENDINIMO TVARKOS APRAŠO PATVIRTINIMO**

2023 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos atsinaujinančių išteklių energetikos įstatymo 12 straipsnio 1 punktu, vykdydama Savivaldybių atsinaujinančių išteklių energijos naudojimo plėtros veiksmų planų rengimo, derinimo ir įgyvendinimo rezultatų skelbimo taisyklių, patvirtintų Lietuvos Respublikos energetikos ministro 2022 m. birželio 3 d. įsakymu Nr. 1-183 „Dėl Savivaldybių atsinaujinančių išteklių energijos naudojimo plėtros veiksmų planų rengimo, derinimo ir įgyvendinimo rezultatų skelbimo taisyklių patvirtinimo“, 22 ir 29 punktus, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės atsinaujinančių išteklių energijos naudojimo plėtros veiksmų plano tvirtinimo ir įgyvendinimo tvarkos aprašą (pridedama).

2. Nustatyti, kad šis sprendimas:

2.1. skelbiamas Teisės aktų registre ir Pasvalio rajono savivaldybės interneto tinklalapyje [www.pasvalys.lt](http://www.pasvalys.lt);

2.2. įsigalioja kitą dieną po oficialaus paskelbimo Teisės aktų registre.

 Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Apolonija Lindienė

2023-01-19

Suderinta DVS Nr. RTS-17

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS ATSINAUJINANČIŲ IŠTEKLIŲ ENERGIJOS NAUDOJIMO PLĖTROS VEIKSMŲ PLANO TVIRTINIMO IR ĮGYVENDINIMO TVARKOS APRAŠO PATVIRTINIMO**

2023 m. sausio 18 d.

Pasvalys

 **1. Sprendimo projekto rengimo pagrindas.** Lietuvos Respublikos energetikos ministras 2022 m. birželio 3 d. įsakymo Nr. 1-183 „Dėl Savivaldybių atsinaujinančių išteklių energijos naudojimo plėtros veiksmų planų rengimo, derinimo ir įgyvendinimo rezultatų skelbimo taisyklių patvirtinimo“ 1 punktu patvirtino Savivaldybių atsinaujinančių išteklių energijos naudojimo plėtros veiksmų planų rengimo, derinimo ir įgyvendinimo rezultatų skelbimo taisykles (toliau – Taisyklės).

Taisyklių 9 punkte nurodyta, kad savivaldybės Taisyklių nustatyta tvarka rengia, su Energetikos ministerija derina ir tikslina plano projektą; tvirtina su Energetikos ministerija suderintą plano projektą, jį viešai skelbia savo interneto svetainėje ir įgyvendina. Su Energetikos ministerija suderintas Pasvalio rajono savivaldybės atsinaujinančių išteklių energijos naudojimo plėtros veiksmų planas iki 2030 metų Savivaldybės tarybos sprendimu Nr. T1-257 buvo patvirtintas 2022 metų gruodžio 21 d.

Taisyklių 22 punkte nustatyta, kad savivaldybės planus įgyvendina vadovaudamosi savivaldybių tarybų nustatyta tvarka.

Dėl šios priežasties buvo reikalinga parengti ir pateikti tvirtinimui Pasvalio rajono savivaldybės atsinaujinančių išteklių energijos naudojimo plėtros veiksmų plano (toliau – AIE planas) tvirtinimo ir įgyvendinimo tvarkos aprašą, kuriuo nustatomi AIE plano tvirtinimo, įgyvendinimo ir rezultatų viešinimo tvarka.

 **2. Sprendimo projekto tikslai ir uždaviniai.**

Šio sprendimo tikslas yra patvirtinti Pasvalio rajono savivaldybės atsinaujinančių išteklių energijos naudojimo plėtros veiksmų plano tvirtinimo ir įgyvendinimo tvarkos aprašą.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Patvirtintas Pasvalio rajono savivaldybės atsinaujinančių išteklių energijos naudojimo plėtros veiksmų plano tvirtinimo ir įgyvendinimo tvarkos aprašas reglamentuos Pasvalio rajono savivaldybės atsinaujinančių išteklių energijos naudojimo plėtros veiksmų plano tvirtinimo, įgyvendinimo ir viešinimo procedūras.

**4. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui papildomų lėšų nereikia.

**5. Numatomo teisinio reguliavimo poveikio vertinimo rezultatai.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, kas ir kada juos turėtų priimti.**

Įgyvendinimui teisės aktų priimti nereikia.

**7. Sprendimo projekto antikorupcinis vertinimas**. Sprendimo projekto antikorupcinis vertinimas atliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Pasvalio rajono savivaldybės administracijos Strateginio planavimo ir investicijų skyrius.

 Atsakingas asmuo Strateginio planavimo ir investicijų skyriaus vyriausioji specialistė Apolonija Lindienė

PRIDEDAMA. Pasvalio rajono savivaldybės atsinaujinančių išteklių energijos naudojimo plėtros veiksmų plano tvirtinimo ir įgyvendinimo tvarkos aprašas, 3 lapai.

Strateginio planavimo ir investicijų skyriaus vyriausioji specialistė Apolonija Lindienė

PATVIRTINTA

Pasvalio rajono savivaldybės tarybos

2023 m. vasario d. sprendimu Nr.T1-

**PASVALIO RAJONO SAVIVALDYBĖS ATSINAUJINANČIŲ IŠTEKLIŲ ENERGIJOS NAUDOJIMO PLĖTROS VEIKSMŲ PLANO TVIRTINIMO IR ĮGYVENDINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Pasvalio rajono savivaldybės atsinaujinančių išteklių energijos naudojimo plėtros veiksmų plano tvirtinimo ir įgyvendinimo tvarkos aprašas (toliau – Aprašas) reglamentuoja Pasvalio rajono savivaldybės (toliau – Savivaldybė) atsinaujinančių išteklių energijos naudojimo plėtros veiksmų plano (toliau – AIE planas) tvirtinimo, įgyvendinimo ir rezultatų viešinimo tvarką.

2. Apraše vartojamos sąvokos suprantamos taip, kaip jos apibrėžtos Lietuvos Respublikos atsinaujinančių išteklių energetikos įstatyme, Lietuvos Respublikos alternatyviųjų degalų įstatyme, Lietuvos Respublikos vietos savivaldos įstatyme, Savivaldybių atsinaujinančių išteklių energijos naudojimo plėtros veiksmų planų rengimo, derinimo ir įgyvendinimo rezultatų skelbimo taisyklėse ir kituose teisės aktuose, reglamentuojančiuose atsinaujinančių išteklių energetikos veiklą.

3. Savivaldybės administracija rengia, suderina su Lietuvos Respublikos Vyriausybe ar jos įgaliota institucija ir įgyvendina Savivaldybės tarybos patvirtintą AIE planą.

4. Parengtą ir suderintą AIE planą tvirtina Savivaldybės taryba.

**II SKYRIUS**

**AIE PLANO RENGIMAS IR ĮGYVENDINIMAS**

5. Savivaldybės administracija, organizuodama aprūpinimą šilumos energija Savivaldybės teritorijoje, siekia, kad šilumos energijos gamybai būtų naudojami atsinaujinantys energijos ištekliai, ir vadovaujasi AIE plano sprendiniais.

6. Savivaldybės administracija, jeigu Savivaldybės atsinaujinančių išteklių energijos dalis per paskutinius 4 metus tapo mažesnė negu AIE plane nustatyti tarpiniai atsinaujinančių išteklių energijos naudojimo planiniai rodikliai, ne vėliau kaip per 18 mėnesių nuo skaičiuojamojo laikotarpio pabaigos patvirtina atnaujintą AIE planą ir jame nustato adekvačias ir proporcingas priemones, skirtas užtikrinti, kad per pagrįstą laikotarpį atsinaujinančių išteklių energijos dalis atitiktų nustatytus planinius rodiklius.

7. AIE plano įgyvendinimas finansuojamas iš Savivaldybės biudžete patvirtintų bendrųjų asignavimų ir kitų finansavimo šaltinių bei lėšų.

8. AIE planas turi užtikrinti, kad Savivaldybės teritorijoje nebūtų kuriamos sąlygos, ribojančios atsinaujinančių energijos išteklių naudojimo plėtrą.

9. Savivaldybės administracija Lietuvos Respublikos energetikos ministro 2022 m. birželio 3 d. įsakymu Nr. 1-183 „Dėl Savivaldybių atsinaujinančių išteklių energijos naudojimo plėtros veiksmų planų rengimo, derinimo ir įgyvendinimo rezultatų skelbimo taisyklių patvirtinimo“ patvirtintų Savivaldybių atsinaujinančių išteklių energijos naudojimo plėtros veiksmų planų rengimo, derinimo ir įgyvendinimo rezultatų skelbimo taisyklių (toliau – Taisyklės) nustatyta tvarka:

9.1. rengia, su Lietuvos Respublikos energetikos ministerija (toliau – Energetikos ministerija) derina ir tikslina AIE plano projektą;

9.2. Savivaldybės tarybai teikia tvirtinti su Energetikos ministerija suderintą AIE plano projektą, jį viešai skelbia savo interneto tinklalapyje ir įgyvendina;

9.3. ne rečiau kaip kas dvejus metus iki rugpjūčio 31 dienos, skaičiuojant nuo 2021 metų, savo interneto tinklalapyje viešai skelbia informaciją apie praėjusių dvejų kalendorinių metų AIE plano įgyvendinimo rezultatus;

9.4. ne rečiau kaip kas ketverius metus iki rugpjūčio 31 dienos, skaičiuojant nuo 2021 metų, vertina AIE plano įgyvendinimo pažangą;

9.5. užtikrina, kad būtų paskirti už AIE plano ir jo įgyvendinimo rezultatų skelbimą atsakingi asmenys. Atsakingų asmenų kontaktiniai duomenys ir nuoroda į skelbiamus AIE planus ir jų įgyvendinimo rezultatus turi būti pateikiama Lietuvos energetikos agentūrai (toliau – Agentūra) per 10 kalendorinių dienų nuo AIE plano patvirtinimo ir atnaujinama pasikeitus nurodytiems duomenims.

**III SKYRIUS**

**AIE PLANO ĮGYVENDINIMO REZULTATŲ VIEŠINIMAS**

10. Savivaldybės administracija, atlikusi AIE plano įgyvendinimo rezultatų vertinimą, savo interneto tinklalapyje ([www.pasvalys.lt](http://www.pasvalys.lt)) ne rečiau kaip kas dvejus metus iki rugpjūčio 31 dienos skelbia šią informaciją:

10.1. patvirtintas priemones, kuriomis Savivaldybė siekia tikslų atsinaujinančių išteklių energetikos srityje, įskaitant informaciją apie Savivaldybės tarybos priimtus sprendimus dėl šilumos ir vėsumos energijos gamybos iš atsinaujinančių energijos išteklių pajėgumų plėtros, nurodydama priemonių įgyvendinimo metus, rezultatus ir priemonėms įgyvendinti reikalingą biudžetą, kai jie buvo nurodyti;

10.2. atsinaujinančių energijos išteklių dalies elektros energijos bei šilumos ir vėsumos sektoriuje didinimo priemones, nurodydama šių priemonių įgyvendinimo metus, rezultatus ir šioms priemonėms įgyvendinti reikalingą biudžetą;

10.3. alternatyviųjų degalų dalies transporto sektoriuje didinimo priemones (šių priemonių įgyvendinimo metus, rezultatus ir šioms priemonėms įgyvendinti reikalingą biudžetą), kuriomis:

10.3.1. didinamas alternatyviųjų degalų naudojimas viešajame transporte, skirtame keleiviams vežti;

10.3.2. kuriama infrastruktūra, reikalinga alternatyviuosius degalus naudojančių transporto priemonių plėtrai;

10.3.3. kitas priemones, kuriomis didinama alternatyviųjų degalų dalis palyginti su transporto sektoriaus galutiniu energijos suvartojimu;

10.4. planuojamas atsinaujinančių energijos išteklių naudojimo pastatuose didinimo priemones (nurodoma priemonės įgyvendinimo metai, pastatų paskirtis, rezultatas (įdiegtų įrenginių, technologijų galingumas), priemonėms įgyvendinti reikalingas biudžetas);

10.5. Savivaldybėje taikomas ir planuojamas taikyti informavimo priemones, kuriose bus pateikiama informacija apie:

10.5.1. rengiamas ir įgyvendinamas visuomenės informavimo ir sąmoningumo ugdymo priemones, teikiamas konsultacijas, rengiamas švietimo programas bei organizuojamas socialines (informacijos viešinimo) kampanijas apie atsinaujinančių energijos išteklių plėtros ir naudojimo praktines galimybes ir naudą ir apie skirtingų transporto sektoriuje naudojamų alternatyviųjų degalų ir atsinaujinančių energijos išteklių bei jų infrastruktūros prieinamumą, plėtrą ir naudą aplinkai;

10.5.2. rengiamą, teikiamą ir viešai skelbiamą informaciją apie paramos schemas, taikomas atsinaujinančių energijos išteklių naudojimui ir gamybai;

10.5.3. rengiamą, teikiamą ir viešai skelbiamą informaciją apie leidimų, licencijų ar atestatų išdavimo tvarką, sertifikavimo paraiškų, susijusių su atsinaujinančių išteklių energijos gamybos įrenginiais, nagrinėjimo tvarką ir apie pareiškėjams teikiamą pagalbą;

10.6. AIE plane nurodytų priemonių įgyvendinimo pažangą;

10.7. esamos situacijos elektros energetikos bei šilumos ir vėsumos sektoriuose įvertinimas, pateikiant:

10.7.1. duomenis apie energijos gamybą ir suvartojimą Savivaldybėje;

10.7.2. duomenis apie Savivaldybėje veikiančius ir planuojamus statyti atsinaujinančių išteklių energiją naudojančius energijos gamybos įrenginius (išskyrus duomenis apie Savivaldybėje esančius elektros energiją gaminančius vartotojus), jų suminę įrengtąją galią, naudojamus energijos išteklius, taip pat duomenis apie atliekų šilumos panaudojimą;

10.7.3. duomenis apie Savivaldybėje iš atsinaujinančių energijos išteklių pagamintą energijos kiekį (išskyrus gaminančių vartotojų pagamintą elektros energijos kiekį);

10.7.4. atsinaujinančių energijos išteklių dalį elektros energijos bei šilumos ir vėsumos sektoriuje palyginti su Savivaldybės bendruoju galutiniu energijos suvartojimu elektros energijos bei šilumos ir vėsumos sektoriuje, skelbiamą Agentūros interneto svetainėje, kuri apskaičiuojama pagal Taisyklių 7.3.5 papunktyje nurodytą formulę;

10.7.5. Savivaldybei nuosavybės teise priklausančius žemės sklypus ir pastatus, kuriuose gali būti statomi ar įrengiami atsinaujinančių išteklių energijos bendrijos ar kitų asmenų energijos gamybos įrenginiai;

10.7.6. duomenis apie Savivaldybėje esančius elektros energiją gaminančius vartotojus ir atsinaujinančių išteklių energijos bendrijas bei su tuo susijusią informaciją (gaminančių vartotojų tipus (fiziniai asmenys, juridiniai asmenys, nutolę elektros energiją gaminantys vartotojai ir kt.), elektrinių įrengtąją galią, pagamintos elektros energijos kiekį pagal kiekvieną gaminančio vartotojo tipą ir kt.);

10.8. esamos situacijos transporto sektoriuje įvertinimas, pateikiant:

10.8.1. duomenis apie Savivaldybės teritorijoje įrengtas elektromobilių įkrovimo prieigas (viešąsias ir pusiau viešąsias), nurodant jų skaičių ir kiek iš jų yra didesnės nei 49 kW perduodamos elektrinės galios;

10.8.2. duomenis apie Savivaldybės sukurtą infrastruktūrą, reikalingą alternatyviuosius degalus naudojančių transporto priemonių plėtrai (informacija pateikiama apie suslėgtų ir suskystintų gamtinių dujų, biodujų ir (ar) vandenilio dujų pildymo punktus bei jų skaičių);

10.8.3. duomenis apie Savivaldybėje naudojamą viešąjį transportą keleiviams vežti (nurodomas jų skaičius, kategorija, klasė ir transporto priemonėse naudojama energijos rūšis).

**IV SKYRIUS**

**BAIGIAMOSIOS NUOSTATOS**

11. Aprašo vykdymą kontroliuoja Savivaldybės administracijos direktorius.

12. Šis Aprašas gali būti keičiamas, papildomas ar pripažįstamas netekusiu galios Savivaldybės tarybos sprendimu.

13. Tai, kas nereglamentuota Apraše, sprendžiama taip, kaip numatyta Lietuvos Respublikos teisės aktuose.

\_\_\_\_\_\_\_\_\_\_\_\_\_\_\_\_\_\_